
ANUNȚ
privind consultarea publică a proiectului de Decizie „Cu privire la amalgamarea voluntară a unităților administrativ-teritoriale UAT Brăviceni, UAT Mitoc, UAT Pelivan,  raionul Orhei”

Primăria satului Brăviceni informează publicul interesat despre organizarea consultării publice a proiectului de Decizie privind amalgamarea voluntară a unităților administrativ-teritoriale satul Brăviceni, satul Mitoc și comuna Pelivan.

Proiectul de decizie are ca obiect aprobarea amalgamării voluntare a următoarelor
unități administrativ-teritoriale:
• satul Brăviceni;
• satul Mitoc; 
• comuna Pelivan.

Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridico-procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate.

Totodată, prin efectul său juridic, decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în vederea inițierii procedurilor de elaborare și promovare a proiectului de lege privind constituirea unității administrativ-teritoriale amalgamate, în conformitate cu prevederile Legea nr. 225/2023 privind amalgamarea voluntară a unităților administrativ-teritoriale și ale HG nr. 925/2023 privind aprobarea metodologiei de amalgamare voluntară a unităților administrativ-teritoriale.

Proiectul de decizie și materialele aferente (nota informativă, analiza conform pct. 12 din Metodologie, viziunea UAT-urilor amalgamate, alte documente relevante) pot fi consultate:
• la sediul Primăriei satului Brăviceni;
• pe pagina web oficială: https://braviceni.primarie.md/ ;
• alte platforme.

Modalitatea de participare
Cetățenii, reprezentanții societății civile, mediului de afaceri și alte părți interesate sunt invitați să prezinte recomandări și opinii asupra proiectului de decizie.

Recomandările pot fi expediate începând cu data de 17.07.2026 până la data de 31.07.2026, prin:
• e-mail: primaria.braviceni@apl.gov.md,
• poștă sau depunere la sediul Primăriei



Persoană responsabilă
Pentru informații suplimentare, vă puteți adresa:
Nume, prenume: Lazarenco Ecaterina
Funcția: Secretara Consiliului local Brăviceni
Tel.: + 373 (235) 51-2-38
Email: primaria.braviceni@apl.gov.md.






📢 Anunț – Consultări publice
În perioada 17–27 iulie 2026, Primăria satului Brăviceni desfășoară consultări publice asupra proiectului de decizie „Cu privire la amalgamarea voluntară a unităților administrativ-teritoriale Brăviceni, Mitoc, Pelivan,  raionul Orhei”.
📍 Adunări publice:
· Satul 	Brăviceni – 21 iulie 2026, ora 15:00, în incinta casei de cultură;
Proiectul poate fi consultat pe particip.gov.md, pe pagina oficială a Primăriei satului Brăviceni și la panoul informațional din Primărie.
Vă invităm să participați și să vă exprimați opinia!

